भाजपचे प्रदेशाध्यक्ष चंद्रकांत पाटील यांच्याशी झालेल्या भेटीनंतर खडसे पत्रकारांशी बोलत होते. 

"विधानसभा निवडणुकीत उत्तर महाराष्ट्रात भाजपच्या उमेदवारांच्या पराभवासाठी कारणीभूत ठरलेल्या पक्षातील नेत्यांचे पुरावे सादर केले आहेत," असं त्यांनी म्हटलं आहे. 

"मला निर्णय प्रक्रियेतून बाहेर ठेवलं जात आहे. मी पक्ष सोडणार नाही. माझ्यावर वारंवार अन्याय होत राहिला, तर मला वेगळा विचार करावा लागेल," असंही त्यांनी म्हटलंय. 

यापूर्वीही खडसे यांनी पंकजा मुंडेंच्या भेटीनंतर याबाबत वक्तव्य केलं होतं. 

ते म्हणाले होते, "पक्षातल्याच लोकांमुळे रोहिणी खडसे आणि पंकजा मुंडे यांचा पराभव झाला. चर्चेअंती माझं आणि पंकजाचं एकमत झालं, की काही प्रमाणात प्रत्यक्ष-अप्रत्यक्षरित्या परळी आणि मुक्ताईनगरच्या जागा पाडण्यासाठी कार्यकर्त्यांच्या माध्यमातून प्रयत्न झाला. बहुजन समाज आणि ओबीसींचं नेतृत्व करणारे नेते दुर्दैवानं हारले, काहींना तिकीटं नाकारली. नीट रचना झाली असती तर 105 पेक्षा जास्त आमदार आले असते."

"पक्षातूनच जागा पाडण्याचा प्रयत्न झाला, असं एकनाथ खडसे यांना वाटत असेल तर त्यांनी पक्षाच्या अनुशासन समितीकडे तक्रार करावी," असं मत भाजप नेते आणि माजी अर्थमंत्री सुधीर मुनगंटीवार यांनी व्यक्त केलं होतं. 

बीबीसी मराठीशी बोलताना त्यांनी म्हटलं होतं, "अशा प्रकरणांचा निपटारा करण्यासाठी पक्षात अनुशासन समिती असते. पंकजा मुंडे आणि रोहिणी खडसे यांना पक्षातल्या लोकांकडून पाडण्याचा प्रयत्न झाला असल्यास त्यावर कारवाई व्हायलाच हवी. पण, एकनाथ खडसे यांना असं वाटत असेल, तर त्यांनी त्यासंदर्भातील माहिती पक्षाच्या अनुशासन समितीकडे द्यायला हवी. खडसे यांचे आरोप सिद्ध झाल्यास संबंधितांना बाहेरचा रस्ता दाखवण्यात येईल."

मुंडे-खडसे एकत्र?

एकनाथ खडसेंनी हे वक्तव्य केलं त्याच्या आदल्यादिवशी पंकजा मुंडेंनी पत्रकारांशी बोलताना म्हटलं, की "मला आत्मचिंतनासाठी वेळ हवा आहे. मी दरवर्षी 12 डिसेंबरला गोपीनाथ गडावर मोठा कार्यक्रम घेत असते. माझ्या फेसबुक पोस्टची सर्व मीडियानं योग्य बातमी दिली. पण काही वर्तमानपत्रांनी मी पक्ष सोडणार अशा बातम्या दिल्या. त्यामुळे या चर्चेला वेगळा सूर मिळाला. मी यामुळे दुःखी आहे, व्यथित आहे. माझ्यावर असा आरोप केला जात आहे, की मी कुठल्या पदासाठी असं करत आहे. पण उलट आता मला कुठलं पद मिळू नये म्हणून हे सगळं सुरू आहे का," असा सवाल पंकजा मुंडे... \n\nवरील लेखासाठी मला एक चांगले शीर्षक द्या.
एकनाथ खडसेः "वारंवार अन्याय होत राहिल्यास वेगळा विचार करावा लागेल"